钦定古今图书集成/理学汇编/学行典/第265卷 > 白履忠
## 钦定古今图书集成/理学汇编/学行典/第265卷 > 白履忠

按《唐书隐逸传》：“白履忠，汴州浚仪人。贯知文史，居古
大梁城，时号梁丘子。景云中，召为校书郎，弃官去。开
元十年，刑部尚书王志愔荐履中博学守操，可代褚
无量、马怀素，入阁侍读，国子祭酒杨玚又表其贤，召
赴京师。辞病老不仕职，诏拜朝散大夫，乞还，手诏许
游京师，徐返里闾。履忠留数月乃去。吴兢，其里人也”，
谓曰：“子素贫，不霑斗米匹帛，虽得五品亦何益？”履忠
曰：“往契丹入寇，家取排门夫，吾以读书县为免，今终
身高卧，宽徭役，岂易得哉！”

按《旧唐书》：开元十七年，国子祭酒杨玚又表荐履忠
堪为学官，乃征赴京师。及至，履忠辞以老病，不任职
事。诏曰：“处士前秘书省校书郎白履忠，学优缃简，道
贲丘园，探赜以见其微，隐居能达其志。故以汲引洙
泗，物色夷门。素风自高，元冕非贵。几杖云暮，章秩宜
加。俾承礼命之优，式副宠贤之美。可朝散大夫。”履忠
寻表请还乡，手诏曰：“孝悌立身，静退放俗，年过从耄，
不杂风尘。盛德予闻，通班是锡，岂惟旌贲山薮，实欲
奖劝人伦。且游上京，徐还故里。”乃停留数月而归。履
忠乡人左庶子吴兢谓履忠曰：“吾子家室屡空，竟不
霑斗米匹帛，虽得五品，何益于实也？”履忠欣然曰：“往
岁契丹入寇，家家尽著括排门夫”，履忠，特以少读书
籍，县司放免，至今惶愧。今虽不得，且是吾家，终身高
卧，免徭役，岂易得也。寻寿终，著《三元精辩论》一卷，注